Eerstekeer-werksoekers: sagte vaardighede noodsaaklik vir indiensneembaarheid - Werknet
In vandag se wêreld van werk is werkgewers op soek na vaardighede wat verder strek as kwalifikasies en ondervinding.
Organisasies is gewoonlik bereid om werknemers in werkspesifieke vaardighede op te lei, byvoorbeeld hoe om bepaalde masjinerie te gebruik of hoe om doelspesifieke sagteware te gebruik wat vir 'n bepaalde taak nodig is. 'n Werkgewer verwag egter gewoonlik dat werknemers oor sagte vaardighede moet beskik voordat hulle aangestel word, aangesien dit baie moeiliker is om iemand hierdie vaardighede te leer.
Volgens skillsyouneed.com is sagte vaardighede die vaardighede wat jou indiensneembaar maak. Ongeag watter werk jy doen of in watter bedryf jy werk, jy sal op een of ander vlak met ander mense interaksie hê, sê Lyndy van den Barselaar, besturende direkteur van ManpowerGroup South Africa.
"Daar sal ook van jou verwag word om elke dag 'n bepaalde hoeveelheid werk te doen of sekere uitsette te lewer. Dit geld netsoveel vir 'n konstruksiewerker as vir 'n uitvoerende hoof."
HR Future gee advies oor hoe om sagte vaardighede te ontwikkel om jou indiensneembaarheid te verhoog en die vereiste produktiwiteit te kan lewer.
Interpersoonlike vaardighede en kommunikasie
Suid-Afrika is 'n land met 11 amptelike tale, wat beteken dat selfs klein maatskappye werknemers met heelwat verskillende huistale kan hê. Dit kan kommunikasie in die werkplek uitdagend maak, selfs (en veral) wanneer een taal as die amptelike taal vir die werkplek gekies word. Hier is 'n paar kursusse wat jou kan help om 'n doeltreffender kommunikeerder in ons uiteenlopende land te wees.
Understanding cross-cultural communication in international business (Alison): Hoewel hierdie kursus op internasionale sakebedrywighede gemik is, is dit geweldig waardevol in 'n multikulturele land soos Suid-Afrika. Dit is ook 'n uitstekende plek om te begin om praktiese kommunikasievaardighede te ontwikkel.
Acting with diplomacy and tact (PowerYou): Leer twee van die belangrikste sakekommunikasievaardighede met hier kursus van ManpowerGroup PowerYou.
Business writing skills (Confident Communicator): Hierdie kursus van 'n Suid-Afrikaanse verskaffer kan jou help om selfversekerde, oortuigende e-posse en ander sakedokumente te skryf.
Tydsbestuur en produktiwiteit
Tydbestuur is 'n uiters belangrike vaardighede wat nodig is in 'n onderneming. Tog sukkel soveel van ons om dit reg te kry. Hier is 'n paar kursusse oor tydsbestuur wat jou sal help om dit uit die staanspoor reg te kry:
Performing under pressure (PowerYou): Leer om kalm te bly ongeag die druk waaronder jy verkeer.
Ultimate time management (Alison): Hierdie kursus bied unieke, omvattende tydsbestuurstrategieë wat gepas is vir vandag se sakewêreld.
Time management mastery: Doen meer, stres minder (Udemy): Hierdie kursus bied heelparty hulpbronne om jou te help om tydsbestuur te bemeester.
Indien jy onseker is oor jou interpersoonlike vaardigheidsprofiel of oor die areas waarop jy moet fokus, kan jy dit nuttig vind om hierdie selfassessering oor interpersoonlike vaardighede te voltooi om uit te vind op watter gebiede verdere ontwikkeling nodig is.